fi en fi fi fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi en te fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi nl fi fi fi fi fi eu fi fi fi fi fi fi fi fi fi fi fi fi fi nl fi fi fi fi fi es es en es fi fi
Viheriöt kuoppaiseksi tekevä kasvitauti uhkana myös Suomessa - Golfpiste.com
20.–27.9. - Live Scoring - Seuraa suomalaisten menestystä
Presidents CupUSA-Team InternationalDP World TourOpen de FranceMikko Korhonen, Tapio Pulkkanen, Kalle Samooja, Sami VälimäkiChallenge TourSwiss ChallengeRoope Kakko, Oliver Lindell, Lauri RuuskaLadies European TourWomen's Irish OpenTiia Koivisto, Noora Komulainen, Elina Nummenpää, Linda Osala, Emily Penttilä, Emilia Tukiainen, Ursula Wikström
LET Access SeriesRose Ladies OpenKarina Kukkonen, Niina LiiasLPGA TourWalmart NW Arkansas ChampionshipMatilda Castren, Sanna NuutinenEpson TourMurphy USA El Dorado ShootoutKiira RiihijärviAsian TourYeangder TPCJanne Kaske
Korn Ferry TourKarsintakilpailu (1. vaihe)Toni HakulaPGA Tour ChampionsPure Insurance ChampionshipNordic LeagueGreat Northern ChallengeJuuso Kahlos, Rasmus Karlsson, Casper Simberg, Ilari SauloSuomen GolfsenioritTourien finaalit (Vanajanlinna)
Viheriöt kuoppaiseksi tekevä kasvitauti uhkana myös Suomessa
Teksti Marko Kuivasaari Perjantaina 23. maaliskuuta 2018
Kenttämestareiden konferenssissa ollut Janne Lehto kertoo, ettei dollar spotista ole meillä toistaiseksi havaintoja. Göteborgissa kuultin myös raportti Pariisin Ryder Cup -kentän remontista.
Hirsala Golfissa työskentelevä Janne Lehto osallistui maaliskuun puolivälissä Ruotsin golfkentänhoitajien yhdistyksen Göteborgissa järjestämään kenttämestareiden konferenssiin. Tapahtuman yhdeksi suurimmista puheenaiheista kohosi dollar spot -niminen laikkutauti, jonka leviämiseltä Suomen golfkentille on ainakin toistaiseksi vältytty.
”Dollar spot ilmastonmuutoksen mukanaan tuoma kuuman kesän kasvitauti, josta on tullut Yhdysvaltain golfkenttien viheriöillä aikamoinen ongelma. Tautia ei ole meillä onneksi esiintynyt, mutta kyllä siihenkin täytyy lähivuosien aikana varautua”, Lehto sanoo.
Konferenssissa kävi ilmi, että dollar spot on kiusannut muutamia kenttiä myös Etelä-Ruotsissa. Lehto arveli, että 150 tapahtumaan osallistuneesta viitisentoista kenttämestaria nosti kätensä ylös, kun aiheesta luennoinut tohtori John Kaminsky kysyi, kuinka moni on kohdannut omalla kentällään kyseisen kasvitaudin.
Kyllä siihen Ruotsissa suhtaudutaan vakavasti; ei aiheesta muuten kolmen tunnin luentoa olisi pidetty.
”Taudissa on hankalinta, että se vaikuttaa kaikkiin heinälajeihin. Jos dollar spot pääsee oikein pahaksi, viheriöistä tulee laikkuisia ja kuoppaisia. Meillä on onneksi aikaa opiskella tätä aihetta rauhassa, mikäli tauti tänne jossain vaiheessa rantautuu.”
Myös Suomen Golfkentänhoitajien Yhdistyksen (FGA) puheenjohtajana toimivan Lehdon mukaan tärkeintä on taudin mekanismin ymmärtäminen, kentän kuivatuksen parantaminen ja oikeanlainen lannoitus. Myös jyrääminen on hyvää vastalääkettä dollar spotille.
”Kyllä siihen Ruotsissa suhtaudutaan vakavasti; ei aiheesta muuten kolmen tunnin luentoa olisi pidetty”, hän painottaa.
Konferenssissa nousi esille myös ympäristö- ja työturvallisuusasioita sekä elokuussa Göteborgissa pelattavan Euroopan kiertueen turnauksen valmistelut. Yksi odotetuista luennoista koski Skotlannissa sijaitsevan Castle Stuart -kentän rakentamista, ja tähän liittyviä ympäristökysymyksiä.
Viheriöiden jyräämisen tiedetään olevan toimiva vastakeino dollar spotiksi kutsuttua laikkutautia vastaan. Kuva: Getty Images
”Castle Stuartin kenttämestari Chris Haspell esitti faktaa, miten – toisin kuin monesti luullaan – golfkentän rakentaminen parantaa kyseisen alueen ympäristön ja luonnon tilaa.”
”Pohjois-Skotlannissa on paljon luonnonsuojelualueita, ja siellä ympäristöaktivistit ovat olleet voimakkaasti uusien kenttien rakentamista vastaan. Pidän tätä hieman erikoisena, sillä luulisi ympäristotahoilla olevan vanhan golfkulttuurin maassa kaikki mahdollinen tieto käytettävissään. Kaikki faktat osoittavat Haspellin mukaan, että kenttä muokkaa ympärillä olevasta luonnosta monimuotoisemman.”
Oman huomionsa Göteborgissa sai golfkenttien On Course -seurantajärjestelmä, josta ollaan muovaamassa Ruotsin virallista golfkenttien ympäristöjärjestelmää. Sen avulla kentät voivat muun muassa valvoa lannoitteiden käyttöä sekä veden ja sähkön kulutusta. Tällaisella datalla on keskeinen merkitys, kun GEO-sertifioidut kentät pyrkivät kolmen vuoden välein uusimaan sertifikaattinsa.
”Mainittu skotlantilaisperusteinen järjestelmä on käytössä Suomessa suunnilleen 50 kentällä. Lienemme ympäristöasioissa hieman länsinaapuria edellä, sillä Ruotsissa On Course löytyy vain 56 kentältä, vaikka heillä on vajaat 300 kenttää enemmän.”
Salaojaputkea käytettiin useita kilometrejä ja hiekkaa satoja tonneja.
Omat terveisensä konferenssiväelle toi Alejandro Reyes, joka on syyskuussa Ryder Cupia isännöivän Le Golf National -kentän espanjalainen kenttämestari. Kun kenttä valittiin maailman kuuluisimman haasteottelun näyttämöksi, kentän parannusprojektissa nostettiin kolme asiaa ylitse muiden.
”Ensimmäisenä oli kastelujärjestelmän uusiminen. Kentällä oli aiemmin 150 sadetinta, mutta niiden määrä kymmenkertaistettiin.”
Maallikkona voisi kuvitella, että runsas sadettimien määrän lisääminen nostaisi tuntuvasti veden kulutusta, mutta asia on päinvastainen. Lehdon mukaan laadukas järjestelmä ohjaa veden oikeaan paikkaan, jolloin vältytään turhalta kastelulta ja samalla säästetään vettä.
Syksyn Ryder Cup -joukkueen kapteenit Thomas Bjørn (vas.) ja Jim Furyk tutustuivat viime lokakuussa haasteottelua isännöivän Le Golf Nationalin kenttään. Kuva: Getty Images
”Myös jokaisen väylän alla kulkevaa kuivatusjärjestelmää parannettiin siten, että tavoitteena oli mahdollisimman nopea veden poistuminen sateiden jälkeen. Salaojaputkea käytettiin useita kilometrejä ja hiekkaa satoja tonneja.”
Projektin kolmas vaihe koski hiekkaesteiden uusimista. Tässä käytettiin apuna Capillary Concrete -pohjustetta, jota on Lehdon mukaan myös osassa Hirsalan bunkkereista.
”Bunkkeriremontissa merkittävimpänä tekijänä oli ylläpitää hiekkaesteiden pelattavuus kovemmastakin sateesta huolimatta. Parannusten valmistuttua tähtäimenä oli, että kentällä vallitsisi yli Ryder Cupin päivittäin täydelliset turnausolosuhteet.”
”Reyes myös kertoi, että pariisilaiskentälle rakennetaan Ryder Cupin historian suurin ykköstiin katsomo. Kyseisen grand standin lehtereille mahtuu peräti 6500 katsojaa.”
Lehto on yksi 180 kenttämestarista ympäri maailman, jotka ovat värväytyneet Le Golf National -kentän henkilökunnan avuksi syksyn haasteotteluun. Hän on sitoutunut olemaan käytettävänä kilpailussa 1–2 viikon ajan. Vastaavanlaiset ”keikat” eivät ole hänelle ennestään vieraita.
”Olen ollut suunnilleen kymmenessä Euroopan kiertueen kilpailussa kentänhoidon apuna. Ja on siellä joukossa yksi naisten British Openkin. Nämä ovat olleet todella antoisia reissuja, niistä pystyy ammentamaan paljon omaan työhönsä. Jos pysyttelee vain omalla kentällään, tulee helposti sokeaksi joillekin asioille.”
Valtteri-myrskyn tuoma lumi peitti jäätyneet kentät – "Iso kylvöurakka taitaa olla edessä monella kentällä"
Kylmyys ja kosteus on uhka golfkentälle - "Toiseen suuntaan kun kumartaa, niin toiseen pyllistää"
Mullistaako suomalainen laite kentänhoidon? Yksi kone suoriutuu kahdeksasta eri työvaiheesta
Valderraman tyyliin – reikien paikan vaihtamisestakin voi tehdä zeniläistä taidetta
The Openissa puhallettiin liekinheittimellä tulta bunkkerin seinämään – mistä oikein on kysymys?
Kaikkien aikojen golfkesä 2021!
Griinien muovisuojauksesta tuli pohjoisen kenttien pelastus – kausi alkaa viikkoja etuajassa
Pikkukentän arvokas perintö: Suomen kentänhoidon tietotaito paranee vuosi vuodelta
Ruotsissa nousi haloo golfkenttien liiallisesta lannoittamisesta – Asiantuntijat tyrmäävät väitteet
Oma kommentti Peruuta vastaus
Guido Migliozzi vei voiton poikkeuksellisesti lauantain mustasta hetkestä toipuneen Rasmus Højgaardin nenän edestä
Aika ei ollut vieläkään kypsä – Wikströmille kirvelevä uusintatappio Irlannin avoimissa
Huikea Tom Kim otti Team Internationalin reppuselkäänsä – vierasjoukkue ei myy nahkaansa Presidents Cupissa halvalla
Upean loppuvenytyksen esittänyt Kiira Riihijärvi Arkansasin kisan johtoon
Hankalassa tuulessa sitkeästi taistellut Wikström kamppailee sunnuntaina Irlannin LET-kisan voitosta
Shokeeraava alku hyydytti Tapio Pulkkasen kirin Ranskan golfpyhätössä
PGA Tourin kausi käynnistyi dramaattisesti – Studiossa sekä unelmoidaan että ahdistutaan golfmatkoista
Golfpiste Podcast · #181 - PGA Tourin kausi alkoi dramaattisesti – Golfmatkat kutsuvat vaikka lentäminen ahdistaa
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.